Twee vas ná poolhond se dood | Maroela Media
Twee vas ná poolhond se dood
Twee mans is in hegtenis geneem in verband met die voorval in Witrivier, Mpumalanga waar 'n tweejarige poolhond doodgeslaan is nadat hy glo 'n bok gebyt het.
Brig. Selvy Mohlala, woordvoerder van die polisie, het gesê die twee mans is Saterdag in hegtenis geneem op aanklag van opsetlike saakbeskadiging. Mohlala wou nie die twee mans se name bekend maak nie aangesien hulle later vandag in die Witrivier-landdroshof sal verskyn.
Mohlala het wel gesê die twee mans is in hegtenis geneem nadat hulle aanklagte teen mekaar aanhangig gemaak het. Die mans is op waarskuwing vrygelaat. Maroela Media verneem dit is Marius Kotze, die eienaar van die poolhond Max, en Mildred Spahn, eienaar van die Ilanda-gastehuis, se seun wat in hegtenis geneem is.
Kotze, wat saam met sy vrou en twee kinders op 'n hoewe in Witrivier woon, het Saterdag aan Maroela Media gesê een van sy werkers het Dinsdag vir hom gevra waar is Max nadat hy 'n hond hoor tjank het. Volgens Kotze het hy gesien hoe drie mans op Spahn se plot 'n hond met stokke en pype slaan in 'n buitegebou. Hy het besef dis Max en die polisie en DBV is ontbied.
Spahn het aan Maroela Media gesê hulle het 'n paar bokke en 'n vark op hul hoewe. Sy beweer Kotze se poolhonde het die afgelope paar maande twee bokke doodgebyt en die vark ook aangeval. Max het glo Dinsdag weer een van Spahn se bokke gebyt waarna hy doodgeslaan is. Die bok moes glo van kant gemaak word.
Klik hier vir oorspronklike berig.
Valke-hoof in Gauteng kry kennisgewing van skorsing
Polisieman se 12-jarige seun vas vir poging tot moord
dit is baie hartseer – ek wens iemand maak die barbare teen n paal vas en slaan hulle ook so – die hond is n dier hy volg sy instinkte – het die 2 bure nooit met mekaar oor die probleem gepraat nie? En die eienaar wat dink jy gaan gebeur as jou hond ander mense skade aandoen? Jy is net so skuldig. Die barbare wat die hond dood geslaan het is slegte gemors wat nie n gewete het nie hoop julle word swaar gestraf – julle kon maar net die hond verwilder het en by die eienaar en/of SAP… Lees meer »
Hoekom die hond doodslaan? was daar nie 'n ander manier gewees nie………..?
Barbare!! miskien moet hulle vasgekeer word in 'n hoek en so geslaan word. Skandelik man!!
Dis so hartseer en wreed, arme dier. Wys hierdie mense se gesigte sodat almal kan sien hoe die
barbare lyk wat dit gedoen het. SIES MAN!!
Stuur hulle vir my ek sal hulle uitsort met stokke en pype. Wie gee hulle die reg om dit te doen, lyk my hulle is van daai tipe, hul het dit gedoen omdat Max hul diere gebyt het. hulle moet swaar gestraf word